# Imperial Glory

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

Imperial Glory
מפתח: | Pyro Studios
מפיץ: | Eidos
תאריך הוצאה: | 17 במאי 2005
סיווג: | אסטרטגיה בזמן אמת
מצבי משחק: | יחיד, רב משתתפים
דירוג גיל: | {{{דירוג}}}
פלטפורמות: | מחשב אישי

Imperial Glory הוא משחק אסטרטגיה מבית Pyro Studios שהוצא לאור על ידי חברת Eidos ב17 במאי 2005.

זמני המשחק הם בתקופה הנפוליאונית בין השנים 1789 - 1830. במשחק השחקן בוחר בין מספר מעצמות באירופה - בריטניה, צרפת, אוסטריה, רוסיה ופרוסיה. בעזרת המעצמות מטרתו היא לכבוש את אירופה וצפון אפריקה. במשחק יש אפשרויות ל"מסע", קרב יבשתי וקרב ימי. במשחק יש אפשרות למשחק רב-משתתפים באינטרנט.

## [עריכה] קרבות

תמונה מתוך בחירת "קרב מהיר". בצד שמאל מצוינות הטריטוריות במשחק

יש אפשרות לקרובת היסטוריים במשחק. אפשר לשחק בקרבות ההיסטוריים במספר קרבות היסטוריים בתקופת המלחמות הנפוליוניות :קרב אוסטרליץ, קרב ווטרלו, קרב הפירמידות וקרב סלמקה.

בקרב מהיר אתה יכול לבחור טריטוריה מן המפה ולנהל קרב בין המעצמות, וכן לקבוע את סוג החיילים הלוחמים ואת איכותם.

## [עריכה] מסע

### [עריכה] תעודת זהות למעצמות

שם המדינה | דגל | צבע על המפה | מספר טריטוריות | מספר נמלים
--- | --- | --- | --- | ---
פרוסיה |  | סגול | 3 | 1
בריטניה |  | אדום | 4 | 3
אוסטריה |  | צהוב | 4 | אין נמלים.
האימפריה הרוסית |  | ירוק | 5 | 2
צרפת |  | כחול | 5 | 2

### [עריכה] מדינות רגילות

במשחק ישנם מדינות שאינן אימפריות. למדינות אלו אין יותר מ2 טריטוריות (מלבד ספרד והאימפריה העות'מאנית). מדינות אלו גם בעלי פחות משאבים, מפותחות פחות ובעלי צבא קטן יותר - לכן קל לכבוש אותן.

### [עריכה] יורש

בשלב מוקדם יחסית במשחק תצטרך לבחור יורש מבין שני יורשים פוטנציאליים, בן ובת. במהלך המשחק היורש שלך יתפתח - ילמד בבית ספר, ילמד באקדמיה צבאית ואף ימשול בטריטוריה קטנה. בשלב מתקדם יותר במשחק היורש שלך יוכל להתחתן עם יורשת של מדינה אחרת וכך יספח את אותה מדינה למדינתך.

הערה: השימוש העקבי בזכר הוא מטעמי נוחות בלבד.

### [עריכה] סיפוח שטחים

תמונה מתוך המשחק

כדי לנצח במשחק יש לספח שטחים. סיפוח שטחים מעמיד לרשות המדינה משאבים רבים יותר. יש מספר שיטות לסיפוח שטחים והן:

- "סיפוח שקט" - באמצעות שיטה זו אפשר לכבוש מדינות שאינן אימפריות בלבד. בשיטה זו בונים במדינה אותה רוצים לכבוש מבנים שונים כגון: קונסוליה, משרד עיתונים, מרכז תרבותי ועוד. כשבונים מבנים אלו, הסימפתיה בין המדינות נעשית טובה יותר ויותר. כאשר רמת הסימפתיה היא 100% (הכי גבוהה), המדינה מסתפחת אליך מרצון ובנוסף למשאביה מקבלים גם את כוחות הצבא שלה. החסרונות בשיטה זו הם הזמן הרב הדרוש לבניית אמון בין המדינות ומשאבים רבים שמושקעים כדי לבנות באותה מדינה מבנים שונים.

- "כיבוש" - בשיטה זו משתמשים בכוחות צבא כדי לספח מדינה. כאשר כוחות הצבא שלך נכנסים למדינה כלשהיא, אתה מכריז עליה מלחמה. לאחר השמדת הכוחות הצבאיים של המדינה, אתה צר על בירתה. המצור נמשך מספר תורות וככל שכוחות הצבא הצרים גדולים יותר - המצור יסתיים מהר יותר. לעתים יקום צבא פטריוטים בעיר הנצורה, ואתה תצטרך להלחם נגדם. לאחר סיום המצור המדינה תכבש על ידך.

- "קנייה" - אתה יכול לקנות טריטוריה מאימפריה אחרת במחיר מסוים. יש טריטוריות ששוות מחיר רב יותר ויש ששוות מחיר מועט יותר. שיטת סיפוח זאת היא בשלבים מתקדמים יותר של המשחק, כיוון שצריך לצבור כסף כדי לקנות טריטוריה.

- "כיבוש חלקי" - שיטת כיבוש זו יעילה רק בכיבוש טריטוריות, ולא בכיבוש מדינות. בשיטה זו נכנסים כוחות הצבא שלך לתוך טריטוריה של מדינה (לא לבירתה) תוך כדי הכרזת מלחמה. לאחר שכוחות אלו נמצאים בטריטוריית היריב, מבקשים מן היריב שלום. לאחר שהושג הסכם שלום, אתה מספח את הטריטוריות שכוחות הצבא שלך נמצאים בהם. אי אפשר לספח בשיטה זו יותר מ2 טריטוריות.

#### [עריכה] כיבוש אימפריות

כיבוש אימפריות שונה מכיבוש מדינות רגילות. לאחר המצור המדינה לא מסתפחת אליך, אלא נותרת בגדר "מדינה כבושה". לכן המשאבים של אותה מדינה אינם מועברים אליך. מלבד זאת, לאחר סיום המצור, חייב כוח צבאי (לא משנה גודלו) להישאר על אדמת האימפריה. עם הוצאת כח צבאי זה, המדינה חוזרת להיות עצמאית.

### [עריכה] בריתות

במשחק יש גם אפשרויות לבריתות. אתה מציע למדינה מסוימת סכום כסף מסוים (דרישת המדינה תהא לפי המצב המדיני שלה). משך הברית הוא 12 תורות. הברית שימושית כדי להגן על מדינתך מפני מדינות אחרות. למשל, אם מדינה מכריזה עליך מלחמה, כל בעלי הברית שלך נמצאים גם במצב של מלחמה עם אותה מדינה. הברית גם משפרת את היחסים בין המדינות.

### [עריכה] השגת שלום

לאחר הכזת מלחמה על מדינה כלשהיא, אפשר לבקש שלום. בשביל להשיג שלום אתה צריך לתת למדינה איתה ברצונך לעשות שלום ויתור כלשהוא. אם זה תמורת כסף או תמורת טריטוריות. בשלום תמורת כסף מציעים למדינה היריבה סכום מסוים של כסף. המדינה היריבה קובעת איזה סכום אתה תשלם לה. הדבר תלוי במצבה המדיני של המדינה היריבה - אם המדינה היריבה בעלת טריטוריות רבות, נראה כי תדרוש סכום גדול של כסף. אם מצבה של המדינה לא טוב מבחינה טריטוריאלית היא תסכים גם לסכום כסף קטן יחסית.

### [עריכה] פיתוח המדינה

הטריטוריות במשחק

כדי לנצח במלחמות ולהשיג יוקרה, צריכים לפתח את המדינה. יש שלבי פיתוח בשלושה תקופות (Era). כל אפשרות פיתוח מוסיפה בתחום דבר מה למדינה: מסחר, צבא, מדיניות, אוכלוסייה ומזון.

תחום המסחר - תחום המסחר דואג למצבה הכלכלי של המדינה. באפשרותך לסחור עם מדינות אחרות ולהרוויח כסף.

תחום הצבא - תחום זה דואג למצב הצבאי של מדינתך. התחום זה אפשר לרכוש חיילים טובים יותר ומפקדים בכירים יותר (ראה פסקת בניית חיילים).

מדיניות - תחום זה דואג למדיניות שלך עם מדינות אחרות. בתחום זה אפשר לרכוש אפשרויות מיומנויות דיפלומטיה שונות: שיפור יחסים, בניית סימפתיה, וסיוע צבאי.

אוכלוסייה - בעזרת אוכלוסייה אפשר לבנות מספר מבנים וחיילים. אפשר לבנות בתי חולים בשביל להגדיל את ריבוי האוכלוסייה

מזון - בעזרת המזון אתה מכלכל את חייליך. הישגים בתחום המזון יאפשרו לך לאחסן חיילים רבים יותר במדינתך.

### [עריכה] בניית חיילים

בשביל לכבוש ארצות ולנצח במשחק יש צורך בבניית צבא שמורכב מחיילים שהשתמשו בהם באותה תקופה. החיילים שאפשר לבנות הם:

- חיל רגלים: חיילי מיליציה, מוסקטרים, חי"ר קל גרנדירים ושומרים מלכותיים (חיילים שמגינים על ארצך).
- חיל פרשים: הוסרים, לנסרים, קירסירים ודרגונים.
- ארטילריה: הוביצר, תותח 12 pound, ארטילרית סוסים והוביצר סוסים.

מלבד חיילים אלו, יש מדינות בהם יש כוחות מיוחדים. למשל, פולין ומצרים מחזיקות בכוחות הפרשים החזקים במשחק. בפולין הם נקראים "לנסרים פולנים" ובמצרים - "ממלוכים". מלבד זאת, בספרד ובפורטוגל מצויים חיילים השווים בכוחם לשומרים מלכותיים באימפריות.

כדי הציב חיילים על שדה הקרב יש צורך לבנות מפקדים. אפשר לבנות 3 דרגות של חיילים: קצין, קולונל וגנרל. אפשר להגיע גם אל דרגת פילדמרשל, אולם אין באפשרות לבנות מפקד זה, אלא גנרל שוותק הקרבות שלו גבוה נהפך לפילדמרשל. ככל שדרגת המפקדים גבוהה יותר- הם יכולים להכיל יותר חיילים.

#### [עריכה] בניית צי

מלבד חיילי יבשה אפשר לבנות ספינות מלחמה. לכל מעצמה (מלבד אוסטריה) יש טריטוריה שבה אפשר לבנות נמל. בעזרת ספינות אפשר לשאת מפקדים ממקום למקום בדרך הים. בנמל אפשר לבנות את הספינות הבאות:

סירה - כלי השיט החלש ביותר. הוא יכול לשאת מפקד אחד בלבד.

פריגטה - כלי שיט חזק מהסירה. יכול לשאת שני מפקדים.

אוניית קו - כלי השיט החזק ביותר. יכול לשאת שני מפקדים.

ניהול קרבות ימיים במשחק ידוע כקשה לשליטה.

### [עריכה] ניצחון והפסד במשחק

במצב של הפסד מדינה יריבה כלשהיא כובשת את בירתך. כאשר אתה מפסיד מופיה הודעה במשחק שבה כתוב שתקופת שלטונך על העם הזה תיזכר בהיסטוריה בתור בושה למולדת. מצב של ניצחון מתקבל כאשר אתה כובש את כל המדינות במשחק. כאשר אתה מנצח מופיעה הודעה ולפיה תקופתך תשאיר חותם על ההיסטוריה לנצח נצחים.

## [עריכה] קישורים חיצוניים

אתר המשחק

מקור: http://he.wikipedia.org../../../i/m/p/Imperial_Glory_d756.html

קטגוריות: משחקי מחשב | משחקי אסטרטגיה ממוחשבים (תורים)

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Nederlands
- Português